Lyk van 2-jarige wat deur alligator gegryp is nou gesoek | Maroela Media
Volgens 'n polisiewoordvoerder het meer as 15 uur na die aanval verloop en soek reddingswerkers nou na die seuntjie se liggaam. Meer as 50 mense is by die soektog betrokke en sonartoerusting word gebruik om mere en damme, wat aan die strandmeer verbind is, te deursoek.
Die seun het saam met sy gesin by die Seven Seas Lagoon in Disney se Grand Floridian Resort & Spa in Orlando ontspan toe die alligator hom aangeval het. Sy pa het in die water gespring en probeer om sy seun uit die alligator se kake te bevry, maar dit was tevergeefs.
Disney het intussen al die strandareas in sy Lake Buena Vista-oorde gesluit as voorsorgmaatreël. Volgens berigte is vier alligators intussen geskiet tydens die soektog na die seuntjie. Die alligators is oopgesny maar geen teken van die seun is gevind nie.
Ek dink daar is n groot kans dat daar nie n lyk sal wees meer nie…
Nee ek glo ook ni, dis verskriklik !!
Alligator???? Is dit n anglisisme van n krokkedil ???? ?
Voor jy antwoord Adrian maak seker jy weet waarvan jy praat. Dankie Arno vir die info.
Meraai, jou byterige antwoord was onvanpas.
Adrian, 'n alligator word omtrent ⅔ die grootte van 'n krokkedil en sy tande is weggesteek terwyl die van 'n krokkedil gesien kan word selfs terwyl sy bek toe is. Alligators is nie lokaal nie maar (ondermeer) in die Amerikaanse state terwyl krokkedille in plekke soos Suid Afrika en Australië gevind word. Daar is meer verskille soos vorm van kop en dies meer.